Lost

| Lost |
| --- | --- |

Tyyli:  draama scifi trilleri seikkailu
Kestoaika:  40–48 minuuttia
Luoja(t):  Jeffrey Lieber J. J. Abrams Damon Lindelof
Pääosissa:  Adewale Akinnuoye-Agbaje Naveen Andrews Nestor Carbonell Henry Ian Cusick Jeremy Davies Emilie de Ravin Michael Emerson Jeff Fahey Matthew Fox Jorge Garcia Maggie Grace Josh Holloway Malcolm David Kelley Daniel Dae Kim Yunjin Kim Ken Leung Evangeline Lilly Rebecca Mader Elizabeth Mitchell Dominic Monaghan Terry O'Quinn Harold Perrineau Zuleikha Robinson Michelle Rodriguez Kiele Sanchez  Rodrigo Santoro Ian Somerhalder Cynthia Watros
Alkuperämaa:   Yhdysvallat
Alkuperäiskieli:  englanti
Verkko:   ABC  Nelonen
Esitetty:   22. syyskuuta 2004 –  23. toukokuuta 2010  26. tammikuuta 2006 – 10. kesäkuuta 2010
Tuotantokausia:  6
Jaksoja:  121 (luettelo jaksoista)
Tuotanto
Vastaava(t) tuottaja(t):  J. J. Abrams Damon Lindelof Bryan Burk Carlton Cuse Jack Bender Jeff Pinkner Edward Kitsis Adam Horowitz Jean Higgins Elizabeth Sarnoff
Ohjaaja(t):  Jack Bender Stephen Williams
Käsikirjoittaja(t):  Damon Lindelof Carlton Cuse Edward Kitsis Adam Horowitz Elizabeth Sarnoff
Tuotantoyhtiö(t):  Bad Robot Productions ABC Studios
Palkinnot
Voitetut:  ks. palkinnot ja ehdokkuudet
Aiheesta muualla
IMDb 
Elonet
Lost on yhdysvaltalainen draamasarja, joka seuraa lentokoneonnettomuudesta selvinneiden elämää salaperäisellä trooppisella saarella, kun Sydneystä Los Angelesiin matkalla oleva Oceanic Airlinesin lento 815 tekee pakkolaskun Tyynellämerellä. Sarjan jokainen jakso sisältää tavallisesti keskeisen tarinan saarelta sekä tarinan jonkun hahmon elämästä sen eri vaiheessa. Sarjan avausjakso esitettiin Yhdysvalloissa ABC:llä 22. syyskuuta 2004 ja Suomessa Nelosella 26. tammikuuta 2006. Lostia tehtiin yhteensä kuusi tuotantokautta ja se saavutti tänä aikana kulttiarvon. Sen viimeinen jakso esitettiin Yhdysvalloissa 23. toukokuuta 2010 ja Suomessa 10. kesäkuuta 2010.
Lostin loivat Jeffrey Lieber, J. J. Abrams ja Damon Lindelof. Lindelof pysyi pääkäsikirjoittajana ja sarjan pyörittäjänä sen loppuun asti ja Abrams sarjan vastaavana tuottajana, kun taas Lieber ei ollut tekemisissä sarjan kanssa pilottijaksoa lukuun ottamatta. Suuren näyttelijäkaartin ja kuvausten kustannusten vuoksi sarja oli television kallein. Sarjaa tuottivat ABC Studios ja Bad Robot Productions, ja sen vastaavina tuottajina toimivat Abramsin ja Lindelofin lisäksi Bryan Burk, Jack Bender ja Carlton Cuse, joka toimi myös sarjan pyörittäjänä. Musiikin sävelsi Michael Giacchino.
Lost on usein listattuna kaikkien aikojen parhaimpien televisiosarjojen joukkoon. Sarja sai lukuisia palkintoja ja ehdokkuuksia mukaan lukien 11 Primetime Emmy -palkintoa ja yhden Golden Globen parhaasta draamasarjasta vuonna 2006. Lost oli suosituimmillaan sen ensimmäisellä tuotantokaudella, kun sitä katsoi Yhdysvalloissa keskimäärin noin 16 miljoonaa katsojaa per jakso. Viimeisellä tuotantokaudellaan se sai vähän yli 11 miljoonaa katsojaa jaksoittain.
Suuren fanijoukon ansiosta sarjasta on tullut osa populaarikulttuuria; viittauksia sarjan tarinaan, elementteihin, jne. esiintyy muissa televisiosarjoissa, mainoksissa, sarjakuvissa, huumorilehdissä, videopeleissä ja laulunsanoissa. Sarjan kuvitteellista universumia on myös tutkittu sarjaan liittyvissä kirjoissa, lauta- ja videopeleissä sekä useissa reality-peleissä, muun muassa The Lost Experience ja Find 815.